Държавен вестник, бр. 11, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  11
Член 22
Наказателна отговорност
Служителите, действащи по силата на 
това споразумение на територията на другата 
страна, се третират по същия начин както 
служителите на страната, на чиято територия 
се осъществяват действията по отношение 
на престъпленията, които могат да бъдат 
извършени от тях или срещу тях, освен ако 
не е предвидено друго в друго споразумение 
с обвързващ характер за страните.
Г л а в а  V
ЗАЩИТА НА ИНФОРМАЦИЯТА И ЛИЧ­
НИТЕ ДАННИ
Член 23
Защита на информацията
(1) Всяка страна гарантира, че обменената 
информация, с изключение на тази, която е из­
рично маркирана като обществено достъпна, е 
предмет на защита като служебна информация 
съобразно националното є законодателство.
(2) Страните обменят класифицирана 
информация след сключването на споразу­
мение за обмен и защита на класифицира­
ната информация съгласно националното си 
законодателство. 
(3) Предоставянето на информация, ма­
териали, данни и техническо оборудване, 
получени в рамките на действието на това 
споразумение, на трета страна става само с 
изричното предварително писмено съгласие 
на компетентния орган на замолената страна.
Член 24
Защита на личните данни
По отношение на обработката на лични 
данни в изпълнение на това споразумение 
страните осигуряват ниво на тяхната защита 
в съответствие с разпоредбите на Конвенция 
№ 108 на Съвета на Европа от 28 януари 1981 г. 
за защита на лицата при автоматизираната 
обработка на лични данни и Препоръка № R 
(87) 15 на Комитета на министрите към 
държавите членки, регулираща използване­
то на лични данни в полицейския сектор. 
Съобразно националното си законодателство 
и релевантните разпоредби на конвенцията 
компетентните органи на страните прилагат 
следните изисквания за защита на личните 
данни:
1. компетентният орган на молещата стра­
на може да използва данните единствено за 
целта и съгласно условията, определени от 
компетентния орган на замолената страна;
2. компетентният орган на молещата стра­
на дава, при поискване, на компетентния 
орган на замолената страна информация за 
използването на предоставените данни и по­
стигнатите резултати;
3. страната предоставя лични данни само 
на компетентния орган, определен от другата 
страна;
4. компетентният орган на замолената 
страна гарантира верността и актуалността на 
изпратените данни; в случай че впоследствие 
се установи, че са били предадени неверни 
данни или данни, които не е трябвало да бъ­
дат предоставяни, молещата страна трябва да 
бъде незабавно уведомена; молещата страна 
коригира данните или в случай че данните 
не е трябвало да бъдат предоставени, ги 
унищожава;
5. когато предоставя данните, компетент­
ният орган на замолената страна уведомява 
другата страна за унищожаването или залича­
ването на данните в съответствие със своето 
национално законодателство; независимо от 
срока на съхранение данните за засегнатото 
лице трябва да бъдат унищожени или зали­
чени, когато вече не са необходими за целта, 
за която са били предоставени; компетент­
ният орган на замолената страна трябва да 
бъде информиран за унищожаването или 
заличаването на предоставените данни и за 
причините за това; в случай на прекратява­
не действието на това споразумение всички 
получени въз основа на него данни трябва да 
бъдат унищожени;
6. страните водят отчет за предаването, 
получаването, заличаването или унищожа­
ването на лични данни;
7. компетентният орган на страната има 
задължението да защитава ефикасно личните 
данни от неоторизиран достъп, загуба, раз­
пространяване, промяна или унищожаване;
8. в случай на нерегламентиран достъп или 
разпространение на предоставените данни по­
лучаващият компетентен орган на молещата 
страна е длъжен да уведоми незабавно изпра­
щащия компетентен орган за обстоятелствата, 
при които е настъпил нерегламентираният 
достъп или разпространение, за обема на ин­
формацията, станала предмет на нерегламен­
тирания достъп или разпространение, както 
и за предприетите мерки за предотвратяване 
на подобни ситуации в бъдеще;
9. лични данни могат да се предоставят 
на трета страна само с изричното писмено 
съгласие на изпращащия компетентен орган 
на замолената страна; изпращането на ин­
формация на други органи със същите цели 
е допустимо само след получаване на предва­
рително писмено съгласие на страната, която 
е предоставила данните.